Ulla Taalasmaa

### Puoliso(t)

Seppo Taalasmaa (ex-aviopuoliso, nykyinen kumppani)Martti Viljanen † (ex-kihlattu)Yrjö Merilä † (ex-kihlattu)Gunnar Mustavaara (ex-kumppani)

### Lapset

Kari TaalasmaaElina TaalasmaaInka Haapala (ottotytär)

### Lastenlapset

Oona KivirantaTale Taalasmaa †Benjamin Taalasmaa (Karin adoptiopoika)

### Serkut

Ulpu (nähtiin spin-offissa Satula)

**Ulla Taalasmaa** (o.s. **Tuomi**) on hahmo televisiosarjassa Salatut elämät. Häntä esittää Maija-Liisa Peuhu. Hahmo oli alunperin mukana sarjassa vuonna 1999 esitetystä ensimmäisestä jaksosta vuoden 2007 toukokuuhun asti. Hän kävi vierailulla maalis-huhtikuussa 2010, kunnes teki paluun marraskuussa 2013. Hahmo poistui hetkeksi tammikuussa 2014, mutta palasi pysyvästi takaisin saman vuoden maaliskuussa. Ullasta tehtiin oma spin-off -sarja Ullalla on asiaa ja se julkaistiin joulukuussa 2019. Hahmo poistui sarjasta syksyn 2020 avausjaksossa, sillä hänen näyttelijänsä jouduttiin jättämään pois kuvauksista keväällä 2020 Suomeen levinneen koronapandempian vuoksi. Poistumisensa jälkeen Ulla on nähty sarjassa muutamia kertoja etäyhteydellä vuoden 2021 aikana. Elokuussa 2021 kerrottiin, että Maija-Liisa Peuhu pääsee palaamaan takaisin kuvauksiin. Ullan paluu nähdään joulukuussa 2021.

Ulla poistuu sarjasta pysyvästi tammikuussa 2024.

## Yleistä Ullasta

Ulla tunnetaan Pihlajakadun juoruajana. Sarjan alkuaikoina hän toimi talonmiehenä, jolloin saattoi murtautua muiden asuntoihin yleisavaimilla. Hän on mielellään kuulemassa muiden salaisuuksia, vaikka ne eivät hänelle kuuluisikaan. Usein juoru pääseekin leviämään eteenpäin Ullan suusta. Vaikka Ulla on hyväsydäminen ja ei pohjimmiltaan tarkoita ihmisille mitään pahaa, niin hänellä ei ole kaikkien kanssa hyviä välejä uteliaisuutensa vuoksi.

## Perhe

Ullalla on kaksi lasta; esikoinen Kari Seppo Taalasmaan kanssa ja Elina Martti Viljasen kanssa. Ullasta tuli isoäiti syyskuussa 2003, kun Kari sai Laura Kivirannan kanssa tyttären Oonan. Elina synnytti Onni-nimisen pojan vuonna 2007, joka tunnetaan paremmin lempinimellä Tale. Kari adoptoi Noora Aution kanssa kenialaisen pojan Benjaminin vuonna 2009, jonka kanssa Ulla asuukin nykyään Karin lisäksi. Tale on puolestaan adoptioisä Sanni Pohjosen Ilja-pojalle, joka tekee Ullasta isoisoäidin.

* Kari Taalasmaa - esikoinen Seppo Taalasmaan kanssa
* Elina Taalasmaa - toinen lapsi Martti Viljasen kanssa
* Oona Kiviranta - Karin lapsi
* Tale Taalasmaa - Elinan lapsi
* Benjamin Taalasmaa - Karin adoptiolapsi
* Ilja Taalasmaa - Talen adoptiolapsi

## Elämä sarjassa

Alun perin Ulla asusteli aviomiehensä Seppo Taalasmaan kanssa Pihlajakatu 23B:n toisessa asunnossa. Vuonna 2004 Sepolle paljastui, että Elina ei olekaan tämän biologinen tytär, vaan hän sai alkunsa Ullan mentyä sänkyyn Sepon hyvän ystävän Martti Viljasen kanssa. Ulla ja Seppo erosivat lopullisesti vuonna 2007, kun Seppo vastasi kieltävästi Ullan kosintaan. Pettynyt Ulla päätti muuttaa siskonsa luokse Kankaanpäähän.

Vuonna 2006 Ulla joutui humalaisen Riku Jääskeläisen yliajamaksi. Hän loukkaantui pahasti, mutta sai lopulta liikkumiskykynsä kokonaan takaisin.

Ulla kävi vierailemassa Helsingissä keväällä 2010, kun Seppo oli menossa uuden naisystävänsä Helena Kuulan kanssa naimisiin. Hän yritti epätoivoisesti saada Seppoa takaisin kaikin keinoin - siinä kuitenkaan onnistumatta. Ulla lähti Espanjaan.

Vuoden 2013 marraskuussa Ulla teki paluun takaisin Sepon muutettua pois kaupungista. Ulla tuli vahtimaan Elinan teini-ikäiseksi kasvanutta poikaa Talea. Hän palasi Espanjaan tammikuussa 2014, kun luottamus Taleen palasi, mutta tuli kuitenkin muutaman kuukauden päästä takaisin Talen pyynnöstä hätistämään Helenan pois Taalasmaiden asunnosta. Ullalla oli muutenkin usein kinaa Helenan kanssa, mutta marraskuussa 2015 hän auttoi tätä pääsemään turvalliseen piilopaikkaan Espanjaan, kun Helena oli ampunut Ullankin vihamiestä Aki Nikkistä.

Keväällä 2016 Ulla alkoi tuntea itsensä yksinäiseksi. Hän päätti järjestää ostoskeskuksessa seniori-ikäisille juttupiirin, johon tuli ainoastaan Gunnar Mustavaara. Kaksikko rakastui toisiinsa ja he päättivät lopulta mennä naimisiin. Päätösjaksossa 2017 Alzheimerin tautia sairastava Gunnar oli unohtanut ottaa lääkkeensä ja joutui huijatuksi menemällä naimisiin Gunnarin rahojen perässä olleen Alissa Nikkisen kanssa. Pari kuitenkin teki avioeron ja Gunnar palasi Ullan kanssa takaisin yhteen. Ulla ja Gunnar ovat olleet useammankin kerran erossa, mutta ovat kuitenkin aina saaneet sovittua.

## Muuta mainittavaa

Ullan näyttelijä Maija-Liisa Peuhu on toiminut alusta asti hahmon roolissa. Hän ei aluksi uskonut sarjan saavan suurta suosiota, mutta sarja menestyi ja Peuhu myös tykästyi hahmoonsa. Hän lopetti kuvaukset marraskuussa 2006, koska halusi keskittyä välissä muihin juttuihin. Näyttelijä kävi kuvauksissa syksyllä 2009 ja loppukeväästä 2013. Jälkimmäinen paluu oli tarkoitus olla muutaman viikon mittainen, mutta lopulta näyttelijä teki pysyvän paluun sarjaan. Vuonna 2015 Ullan näyttelijä sai aivoinfarktin ja joutui sen vuoksi olemaan sairaalassa, mutta kävi silti kuvauksissa. Hän teki kohtaukset istualteen. Maaliskuussa 2020 Peuhu jouduttiin kirjoittamaan pois sarjasta maailmalla vallitsevan koronaepidemian vuoksi, koska näyttelijä on yli 70-vuotias eli kuuluu taudin riskiryhmään.